Document ID: 32008D0604

KOMISSION PÄÄTÖS,
tehty 22 päivänä heinäkuuta 2008,
ihmiskauppaa käsittelevän asiantuntijaryhmän jäsenien nimittämisestä
(2008/604/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon ihmiskauppaa käsittelevän asiantuntijaryhmän perustamisesta 17 päivänä lokakuuta 2007 tehdyn komission päätöksen 2007/675/EY (1) ja erityisesti sen 3 artiklan
sekä katsoo seuraavaa:
(1)
Asiantuntijaryhmässä olisi oltava 21 jäsentä.
(2)
Ryhmän jäseniksi olisi nimitettävä asiantuntijoita, joilla on kokemusta ja asiantuntemusta ihmiskaupan torjunnasta, muun muassa työvoiman hyväksikäytöstä.
(3)
Komission olisi nimitettävä jäsenvaltioiden ehdotuksesta enintään 11 jäsentä, jotka tulevat jäsenvaltioiden hallintoelimistä.
(4)
Komission olisi nimitettävä hakuilmoitukseen vastanneiden joukosta enintään viisi jäsentä Euroopan tasolla toimivista hallitustenvälisistä, kansainvälisistä ja valtiosta riippumattomista järjestöistä, enintään neljä jäsentä Euroopan tasolla toimivista työmarkkinaosapuolten järjestöistä ja enintään kaksi jäsentä, joiden kokemus pohjautuu akateemiseen tutkimustyöhön.
(5)
Komissio julkaisi hakuilmoituksen (2)19 päivänä tammikuuta 2008 voidakseen laatia luettelon asiantuntijaryhmään ehdolla olevista henkilöistä
(6)
Komissio on suorittanut valinnan saamiensa hakemusten perusteella. Hakemuksia arvioidessaan komissio otti huomioon hakuilmoituksessa luetellut perusteet ja erityisesti sen 2 kohdassa esitetyt perusteet.
(7)
On suotavaa, että asiantuntijaryhmässä olisi neljä lisäjäsentä Euroopan tasolla toimivista hallitustenvälisistä, kansainvälisistä ja valtiosta riippumattomista järjestöistä, jotta voitaisiin kompensoida Euroopan tasolla toimivien työmarkkinaosapuolten järjestöjen hakemusten puuttuminen, varmistaa temaattinen ja maantieteellinen edustus sekä saada ryhmään alun perin suunnitellut 21 jäsentä.
(8)
Yksi asiantuntijaryhmän jäsenistä on Europolin nimittämä,
ON TEHNYT TÄMÄN PÄÄTÖKSEN:
1 artikla
Muutetaan päätös 2007/675/EY seuraavasti:
Korvataan 3 artiklan 2 kohdan b alakohta seuraavasti:
”b)
EU:n tasolla toimivat hallitustenväliset, kansainväliset tai valtiosta riippumattomat järjestöt, joilla on todistetusti kokemusta ja asiantuntemusta ihmiskaupan torjunnasta (enintään 9 jäsentä),”.
2 artikla
Komissio nimittää ihmiskauppaa käsittelevään asiantuntijaryhmään seuraavat jäsenet:
1)
Komission päätöksen 2007/675/EY 3 artiklan 2 kohdan a alakohdan nojalla nimitettävät jäsenet:
Jan AUSTAD
Sandi ČURIN
Rita THEODOROU SUPERMAN
Luís GOUVEIA
Jelena KAMINSKA
Glynn RANKIN
Bärbel Heide UHL
Floris VAN DIJK
Kajsa WAHLBERG
2)
Komission päätöksen 2007/675/EY, sellaisena kuin se on muutettuna tällä päätöksellä, 3 artiklan 2 kohdan b alakohdan nojalla nimitettävät jäsenet:
Antonia BALKANSKA LAVINE
Stana BUCHOWSKA
Marco BUFO
Muireann O BRIAIN
Martijn PLUIM
Evelyn PROBST
Klara SKRIVANKOVA
Patsy SÖRENSEN
Liliana SORRENTINO
3)
Komission päätöksen 2007/675/EY 3 artiklan 2 kohdan e alakohdan nojalla nimitettävät jäsenet:
Ryszard PIOTROWICZ
Georgina VAZ CABRAL
3 artikla
Komissio toteaa, että Europol on nimittänyt Steve HARVEYn ihmiskauppaa käsittelevän asiantuntijaryhmän jäseneksi komission päätöksen 2007/675/EY 3 artiklan 2 kohdan d alakohdan ja 3 kohdan nojalla.
4 artikla
Asiantuntijaryhmän jäsenet nimitetään yksityishenkilöinä kolmivuotiskaudeksi, joka voidaan uusia.
5 artikla
Hakijat, joiden on valintamenettelyssä katsottu soveltuvan ryhmään mutta joita ei nimitetä, merkitään varallaololuetteloon heidän suostumuksellaan.
6 artikla
Nimitettyjen jäsenten nimet julkaistaan Euroopan unionin virallisessa lehdessä.
7 artikla
Tämä päätös tulee voimaan seuraavana päivänä sen jälkeen, kun se on tehty.
Tehty Brysselissä 22 päivänä heinäkuuta 2008.

Labels: 1
9
11